**טכנולוגיה מתקדמת ברכב למניעת תאונות**

מאז קום המדינה ועד היום, יותר ישראלים הלכו לעולמם בתאונות דרכים מאשר בכל פיגועי הטרור ומלחמות ישראל גם יחד. יותר מ-32000 בני אדם נהרגו בתאונות דרכים מ-1948 ומדי שנה מצטרפים 350-300 ישראלים למניין ההרוגים. תאונות הדרכים גורמות כמובן גם לפציעות קשות, כשסך הכול מדי שנה נפצעים בתאונות דרכים בישראל כ-140000 בני אדם. כמו כן נזקי הרכוש כתוצאה מתאונות דרכים מדי שנה, מוערכים ב-15 מיליארד שקלים.

**מה הם הגורמים לתאונות דרכים?**

את כלל הגורמים לתאונות הדרכים, נהוג לחלק בגסות לשתי קבוצות עיקריות: גורמים שאינם בשליטתנו וגורמים הנמצאים בשליטתנו. בקבוצה הראשונה אנחנו מוצאים גורמים הקשורים לסביבה כמו רוחות חזקות, גשמים וערפל וגורמים הקשורים לתשתיות כמו כבישים משובשים או כתמי שמן על הכביש. בקבוצה השנייה אנחנו מוצאים גורמים מכניים הקשורים לתקינות הרכב כמו אי תקינות של מערכת הבלמים או לחץ אוויר נמוך בצמיגים ואת הגורם המרכזי לתאונות דרכים נכון להיום: הגורם האנושי.

לפי נתונים רשמיים שפורסמו על ידי משטרת ישראל, הגורמים המרכזיים לתאונות הדרכים הקשות בישראל הם אי ציות לרמזור, אי מתן זכות קדימה לרכבים ולהולכי רגל, מהירות מופרזת לתנאי הדרך, אי שמירת מרחק וסטייה מנתיב (בדגש על ניסיונות עקיפה על קו לבן רצוף). לפיכך אם ברצוננו להשפיע על הגורמים העיקריים לתאונות דרכים, עלינו להתייחס בראש ובראשונה לדרכים שבהן ניתן להשפיע על הגורם האנושי, האחראי לכ-90% מהתאונות.

**כיצד ניתן לשפר את הנהיגה על ידי אמצעים טכנולוגיים?**

חשוב להבין כי רבות מתאונות הדרכים המתרחשות מדי שנה בישראל הן לא תוצאה של נהיגה פרועה או נהיגה שבה הנהג נוהג לקחת סיכונים במודע. במקרים רבים מדובר בתאונות שהתרחשו בשל שניות ספורות של חוסר תשומת לב או חוסר ערנות רגעית. ציינו כי אחד הגורמים המרכזיים לתאונות דרכים בישראל הוא סטייה מהנתיב במסגרת ניסיונות עקיפה על קו לבן, אך סטייה מהנתיב יכולה גם להיות תוצאה של ניסיון להחליף תחנה ברדיו לצורך העניין. לפיכך אחד השימושים הראשונים בטכנולוגיה המודרנית בשנות ה-2000 למניעת תאונות דרכים, בא לידי ביטוי בחיישן המזהה מצבים שבהם הרכב סוטה מהנתיב, המחובר למערכת המתריעה על הסטייה באמצעות צפצופים ואורות בוהקים.

מערכת זו ומערכות דומות, מאפשרות לנהג לקבל מידע על הכביש ועל מיקום הרכב בנתיב, גם כאשר מסיבה כזאת או אחרת, הוא לא מביט ישירות בכביש. ניתן רק לשער כמה תאונות דרכים היו נמנעות לאורך השנים לו מערכות אלה היו מותקנות מאז ומעולם ברכבים. בנוסף ניתן לראות בשנים האחרונות מגוון מערכות טכנולוגיות המתריעות בפני הנהג על מצבים שבהם הוא קרוב מדי לרכב שלפניו. במקרים רבים הגורם לתאונה הוא אי שמירת מרחק מהרכב שממול ובאמצעות חיישנים חכמים ומערכות התראה מפני התנגשות, ניתן לנטרל את הגורם הזה ופשוט להציל חיים.

**כיצד מערכות טכנולוגיות מתקדמות משפיעות על מחיר הביטוח?**

הואיל והמערכות הטכנולוגיות השונות שחלקן הוזכרו לעיל מאפשרות למזער את הסיכוי למעורבות בתאונות דרכים, מטבע הדברים חברות הביטוח שמספקות פוליסות **ביטוח רכב**, רואות בעין יפה התקנה של מערכות אלה. כבר לפני לא מעט שנים, יכולתם להשיג הנחה בביטוח בחברות של **השכרת רכב בחו"ל** אם מדובר היה ברכב המצויד במערכות למניעת תאונות.

החדשות הטובות הן שכיום גם בישראל ניתן להשיג הנחה של ממש בביטוח הרכב בהתקנה של מערכות אלה: בעקבות הרפורמה בביטוח החובה לרכב שנכנסה לתקופה במרץ 2016, רכבים שמותקנת בהם מערכת התרעה מפני תאונות, יזכו את הבעלים שלהם בתעריף ביטוח זול במיוחד.

מן הסתם ההנחות בביטוח, באות לידי ביטוי לא רק ברכבים פרטיים אלא גם כשמדובר על **השכרת רכב בארץ** ובמיוחד כשמדובר על **השכרת רכב לטווח ארוך**. לאור זאת, אם אתם מעוניינים לשכור רכב בארץ או בחו"ל, טוב תעשו אם תבררו בנוגע לאפשרות של שכירת רכב המצויד במערכות טכנולוגיות חדישות למניעת תאונות. באופן הזה מצד אחד תגבירו את רמת הבטיחות שלכם ושל הנוסעים ומצד שני תוזילו את עלות הביטוח.